Likoma uhartea

Likoma uhartea Malawiri dagokion uhartea da, alboan duen Chizumulu uhartearekin batera Likoma uhartedia osatzen duena. Nyassa aintzirako bi uharte bakarrak dira eta Mozambikeren uretan aurkitzen diren arren Malawiri dagozkio. Likoma uhartean 12 herri daude eta guztira 10.000 biztanle inguruko populazioa du. Herri handiena Likoma da, uharteari izena ematen diona. Alboan dagoen Chizumulu uharteak 4.000 biztanle inguru ditu eta biek osatzen dute Likoma barrutia. Geografia Itxura nahiko errektangularra du, lurmutur ugari baditu ere. 8 km luze da eta 4 km zabal. 18 km2-ko azalera du. Bi muino ditu, Phonombo eta Njakwa Peak, biak ala biak 605 metrotara iristen direnak. Baobab zuhaitzek estaltzen dute uhartea. Historia Inguruko lurraldeetan esklabotzarako ehizak egiten zirela eta, ihes egiten zutenek uharte hauetan lortzen zuten babesa. 1880an David Livingstone esploratzaileak sorturiko Universities’ Mission to Central Africa erakundeko misiolari britainiarrek egoitza ezarri zuten bertan. San Pedro katedral anglikarra eraiki zuten, Afrikako handienetako bat. Bigarren Mundu Gerraren ondoren Afrikako mugal ezarri zirenean Nyassa aintzira bitan banatu zen, mendebaldea Malawiren esku utziz eta ekialdea Mozambikeri emanez. Likoma uhartedia Mozambikeko uretan egon arren haren historia anglikarra kontutan izanik Malawiren esku gelditu ziren. Ekonomia Likomatarrak gehien bat arrantzaleak dira. Gaur egun turismo ekologikoak indar handia hartu du. Azpiegiturak Likoma aireportua aurkitzen da, Malawiko hiriburua den Lilongwetik hegazkinez iritsi daitekeen aireportu txikia. Ohikoena ordea ferryz iristea da, Nyassa aintzira osoa inguratzen duen MV Ilala ferrya hain zuzen ere. Uhartean bertan ez dago asfaltaturiko errepiderik eta motordun ibilgailuak ere oso gutxi dira. Iruditegia Erreferentziak Kanpo estekak